08/02/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Bolsas para perfeccionamento de estudos artísticos 2012

Convocatoria de bolsas para o perfeccionamento de estudos artísticos para o ano 2012. O obxecto da presente convocatoria é a concesión de dezaoito bolsas en réxime de publicidade, obxectividade e concurrencia competitiva, destinadas a os estudos artísticos fóra da Comunidade Autónoma de Galicia durante o período 2012-2013, distribuidas nas seguintes áreas: Area de artes plásticas: 3 bolsas Area de danza: 2 bolsas Area de interpretación: 4 bolsas Area de música: 6 bolsas Area de imaxe: 3 bolsas A dotación das bolsas é de 161.100€ ( 8.950€ cada unha), e a súa aplicación orzamentaria corresponde á partida 0601/324A/481, na que existe crédito adecuado e suficiente. Poderán participar nesta convocatoria todas as persoas que residan na provincia da Coruña, e que pretendan realizar estudos de perfeccionamento artístico fóra da Comunidade Autónoma de Galicia, e que reunan os requisitos que se relacionan: 3.1 Ter nacido a partir do 1 de xaneiro de 1982 (incluido éste), salvo os titulares da bolsa na convocatoria anterior, que poderán ter nacido a partir do 1 de xaneiro de 1981.3.2 Acreditar como mínimo un ano de residencia en calquera concello da provincia da coruña, mediante a presentación dun certificado de empadroamento. Este certificado terá data actualizada á presente convocatoria e deberá constar no mesmo a data de empadroamento coa fin de acreditar a dita antiguidade dun ano.3.3 Os titulares de bolsa en anteriores convocatorias, non están excluidos de participar nesta, sempre que cumplan todos os requisitos. Cada participante poderá presentar soamente unha única solicitude que se axustará a os modelos normalizados que se facilitarán no rexistro xeral da Deputación, na Sección de Cultura e Deportes e na páxina web da Deputación www.dicoruna. acompañada e na orde que se indica, da seguinte documentación: 4.1 Fotocopia do documento nacional de identidade ou do documento que regulamentariamente o substitúa.4.2 Certificado de empadroamento cos requisitos establecidos na base 3.2 4.3 Area das bolsas á que opta, con indicación detallada dos estudos que pretende realizar, e na que deberá constar expesamente: A) Contido dos estudos a realizar e que corresponderán ao ano 2012-2013 B) Obxectivos que pretende acadar C) Duración, con indicación o máis aproximada posible das datas de inicio e fin. D) Lugar de realización. Non se poderá optar a máis duna área por solicitude.4.4 Carta de aceptación ou aval do director ou do responsable do centro onde se van a realizar os estudos. Para aqueles casos nos que por razóns temporais non se poida acreditar a inscripción no centro, terá que acreditarse a aceptación para a realización das probas de acceso.4.5 Currículo do solicitante que poderá ir acompañado de documentación gráfica, audiovisual e demais que consideren necesaria.4.6 Escrito autorizando á deputación para solicitar as certificacións que deban emitir a Axencia Tributaria e a Seguridade Social.4.7 Declaración responsable das axudas solicitadas ou recibidas para o mesmo fin.4.8 A documentación poderase presentar en copias simples, tendo en conta que os que resulten titulares das bolsas, terán que realizar no seu momento as compulsas correspondentes. A documentación presentarase no Rexistro Xeral da Deputación ata o 31 de marzo de 2012 Tamén poderá ser presentada neste prazo, en calquera dos rexistros previstos no artigo 38.4 da Lei 30/1992, de réxime xurídico das administracions públicas e do procedemento administrativo común. A Deputación publicará na sua páxina web e no taboleiro de anuncios os admitidos, polo que a presentación da solicitude leva implícita a autorización para o tratamento necesario dos datos dos solicitantes e da sua publicación na citada páxina web. No prazo de 15 días dende a publicación dos solicitantes admitidos, poderán os interesados formular as reclamacións para emendar erros ou falta de documentos, aportando no seu caso a documentación necesaria. Transcorrido este prazo sen que se emenden as causas de exclusión, considerarase que desiste da súa petición nos termos do artigo 71 da lei 30/1992, de 26 de novembro. Tamén será causa de desistimento da solicitude, non axustarse aos termos da covocatoria, ou o incumplimento dos requisitos establecidos na mesma. Constituirase un tribunal por maioria simple das persoas que o integren, para cada área das bolsas, e a celebración das sesións será conxunta. Cada tribunal estará presidido polo Presidente da Deputación e formarán parte de cada un deles a deputada presidenta da comisión de cultura, educación, deporte e mocidade, e tres persoas de recoñecido prestixio no mundo da arte, sendo o secretario o da Deputación ou a persoa na que delegue. Cada un dos tribunais valorará as solicitudes que lle correspondan en función da área asignada na instancia polos solicitantes, non obstante na primeira reunión que se celebre, poderán reasignarse a outra area e por conseguinte a outro tribunal, aquelas solicitudes que polas suas especias características ou por erro dos solicitantes, non esten correctamente clasificadas, coa finalidade de que sexan avaliadas polo tribunal competente. A composición dos tribunais publicarase na páxina web da deputación e no taboleiro de anuncios, con anterioridade á súa reunión. Cada tribunal formulará a súa proposta de concesión, que será motivada, e as súas actuacións serán segredas. O órgano competente para ditar o acordo de adxudicación é o Presidente da Deputación.7.1 Os tribunais convocarán a os solicitantes das bolsas das áreas de interpretación, danza e música para que realicen unha proba de interpretación, e de ser o caso, unha entrevista persoal para responder a preguntas do tribunal sobre os estudos a realizar, ou o seu proxecto Tamén poderán convocar a os solicitantes de artes plásticas e imaxe para a realización dunha entrevista persoal. Estas probas e entrevistas terán lugar na semana comprendida entre o 2 e o 8 de abril, ambas as dúas datas incluidas. A convocatoria realizarase mediante publicación na páxina web e o taboleiro de anuncios da deputación.7.2 As bolsas serán concedidas en función da ponderación dos seguintes criterios: A) Areas de imaxe e artes plasticas: *Interese do proxecto presentado:4,5 puntos *Currículo do solicitante: 5 puntos *Outros méritos a valorar polo tribunal segundo a documentación presentada:0,5 puntos B) Areas de danza, interpretación e música: *Interese do proyecto presentado: 2,5 puntos *Valoración da proba: 4,5 puntos * Currículo do solicitante: 2,5 puntos * Outros méritos a valorar polo tribunal segundo a documentación presentada: 0,5 puntos A puntuación total de cada solicitante obterase pola suma das tres puntuacións anteriores 7.3 Os tribunais poderán declarar desertas as bolsas en calquera das áreas que son obxecto da convocatoria cando a calidade das persoas participantes non acade os criterios mínimos para a súa concesión, despois de ter feita a súa ponderación.7.4 Cada tribunal poderá nomear o número de suplentes que considere oportuno, establecendo unha orde de prioridade. Estas persoas accederán ás bolsas, unicamente, no caso de existir algunha renuncia, ou revogación polo incumprimento das obrigas desta convocatoria. Non se cubrirán as renuncias e revogacións que se produzan con posterioridade ao 31 de decembro de 2012.7.5 A resolución da convocatoria será dada a coñecer mediante a publicación na páxina www.dicoruna.es, e no taboleiro de anuncios, e producirá os efectos de notificación ás persoas interesadas.7.6 Os que resulten titulares da bolsa, mediante exposición suficientemente razoada e por causas sobrevenidas á data de presentación da documentación desta convocatoria, poderán solicitar a modificación do proxecto inicial ou o cambio por outro distinto, e sempre con anterioridade ao inicio dos estudos. Estas solicitudes someteranse ao estudo do tribunal da área que fixo a proposta de adxudicación a os efectos de determinar se procede autorizar o cambio de proxecto ou pola contra deixar sen efecto a adxudicación.7.7 Contra esta resolución, que poñerá fin á vía administrativa, poderán ser interpostos, con carácter potestativo, os seguintes recursos: Recurso de reposición, diante do presidente da Deputación provincial, no prazo dun mes. Recurso contencioso administrativo, diante da xurisdicción contencioso administrativa, no prazo de dous meses. Ambos os dous prazos, contaranse dende o día seguinte ao da notificación da concesión das bolsas, de conformidade co establecido na base 7.5 desta convocatoria. A presentación dos recursos sinalados, non poderá ser feita con carácter simultáneo. As bolsas aboaranse en dous prazos: · 75% (6.712,50€), despois da presentación da seguinte documentación: A) Xustificante da matrícula ou inscripción que acredite os estudos que vai a realizar. O prazo máximo para a sua presentación e o cuarto trimestre (setembro a decembro) de 2012. B) Impreso de comunicación de datos bancarios para o rexistro de terceiros, a os efectos de domiciliación dos importes que lle serán aboados pola Deputación Provincial da Coruña. Este modelo atòpase no enderezo: http://www.dicoruna.es/deputacin/impresos/xerais· 25% (2237,50€), despois de finalizar os estudos e da presentación da seguinte documentación: A) Memoria final dos estudos realizados B) Informe do centro ou do director dos estudos, con indicación do aproveitamento da bolsa e os resultados obtidos. Os pagos realizaranse por transferencia bancaria á conta indicada polo bolseiro. Coa finalidade de acreditar a realización do proxecto, os titulares das bolsas terán que cumprir todas as normas establecidas nos apartados anteriores e ademais: 9.1 Comenzar os estudos obxecto da bolsa no cuarto trimestre (setembro a decembro) de 2012, salvo no caso dos suplentes que poderán comenzar os estudos no ano 2013.9.2 Remitir trimestralmente dende a data de inicio dos estudos, memorias parciais, que virán asinadas polo bolseiro e polo centro ou do director dos estudos, con indicación os pasos seguidos ate o momento da presentación, e o estado no que se atopan os estudos.9.3 Memoria final, que será presentada ao finalizar os estudos, xunto co informe do centro ou do director dos estudos, con indicación do aproveitamento da bolsa e os resultados obtidos. As memorias poderán ser valoradas polas persoas que formen parte da área do tribunal á que perteneza o proxecto, por instancia da deputación e no caso que se considere pertinente. Estos prazos poderán ser prorrogados despois de solicitude razoada, e sempre que se presente cunha antelación mínima dun mes con respecto á data de presentación A presentación fora de prazo das memorias parciais ou da memoria final sen que medie solicitude razoada de prórroga que sexa admitida favorablemente pola deputación, levará aparellada a imposición dunha sanción, de conformidade co disposto na lei 9/2007 de 13 de xuño, de subvencións de galicia, e o decreto 11/2009 polo que se aproba o regulamento que a desenvolve e poderá dar lugar á devolución do importe cobrado ata o momento no que se produza o incumplimento, ao que se lle engadirán os correspondentes xuros de mora.9.4 Os bolseiros das áreas de artes plásticas, ademáis do anterior, entregarán á Deputación, unha obra realizada durante o período dos estudos, no prazo máximo de seis meses dende a data de pagamento do último prazo da bolsa Na área de imaxe, será de igual cumprimento esta disposición, debendo presentar neste caso unha reportaxe sobre un tema que se elixirá co acordo da Deputación. Nas restantes áreas, poderase programar algunha actividade coa fin de amosar públicamente os beneficios e o aproveitamento obtidos como resultado das bolsas. O incumplimento desta ou de calquera outra condición das presentes bases, así como a renuncia á bolsa, implicará a obligatoriedade de devolver o importe da mesma xunto cos correspondentes xuros de mora. A propiedade dos traballos será dos titulares das bolsas salvo o disposto para as incluidas nas áreas de artes plásticas. Calquera publicación ou estrea das obras obxecto da bolsa, farán constar a publicidade do financiamento provincial. Os participantes nesta convocatoria aceptan en todos os seus termos as presentes bases e a resolución correspondente, sen prexuizo da presentación dos recursos pertinenentes Para os casos non previstos nas presentes bases, será de aplicación a lei 9/2007 de 13 de xuño, de subvencións de galicia, e o decreto 11/2009 polo que se aproba o regulamento que a desenvolve, e as Bases de execución do orzmento xeral da Deputación do ano 2012 A Coruña, 30 de xaneiro de 2012. O PRESIDENTE, O SECRETARIO, Diego Calvo Pouso José Luis Almau Supervía